**Zápisnica z ustanovujúceho zasadnutia obecného zastupiteľstva,**

**ktoré sa konalo dňa 5.12.2018**

Prítomní podľa priloženej prezenčnej listiny.

Zapisovateľka: Mária Kozárová

Overovatelia zápisnice: Jarmila Gablechová, Pavol Václavek

Program:

1.Otvorenie zasadnutia

1a) určenie zapisovateľky a overovateľov zápisnice

1b) informácia predsedu miestnej volebnej komisie o výsledku volieb starostu a poslancov

 obecného zastupiteľstva

1c) zloženie sľubu novozvoleného starostu , odovzdanie insígnií novozvolenému starostovi

1d) zloženie sľubu novozvolených poslancov, odovzdanie osvedčení o zvolení

2. Schválenie programu ustanovujúceho zasadnutia

3. Zriadenie a voľba mandátovej komisie

4. Overenie zloženia sľubu a správa mandátovej komisie

5. Príhovor novozvoleného starostu

6. Voľba zástupcu starostu, ktorý bude zároveň oprávnený zvolávať a viesť zasadnutia OZ

7. Návrh na zriadenie komisie podľa čl. 7 ods. 5 zákona č. 357/2004 Z.z o ochrane verejného

 záujmu pri výkone funkcií verejných funkcionárov v znení neskorších predpisov a voľbu ich

 členov

8. Plat starostu

9. Rôzne, Diskusia

10. Záver

Zasadnutie obecného zastupiteľstva otvoril starosta obce p. JUDr. Ivan Kolník.

Určil zapisovateľa a overovateľov zápisnice zo zasadnutia obecného zastupiteľstva.

Predseda miestnej volebnej komisie p. Boris Urbančík predložil obecnému zastupiteľstvu

správu o výsledkoch volieb do orgánov samosprávy obce a vyzval novozvoleného starostu

obce p. JUDr. Ivana Kolníka o zloženie a podpísanie sľubu.

Starosta obce vyzval novozvolených poslancov obecného zastupiteľstva na zloženie sľubu.

Predniesol príhovor, v ktorom poďakoval a odovzdal ďakovné listy odchádzajúcim poslancom obecného zastupiteľstva.

 Po zložení sľubu poslancov starosta skonštatoval, že je prítomná nadpolovičná väčšina poslancov a obecné zastupiteľstvo je spôsobilé rokovať a uznášať sa.

Po schválení návrhu programu rokovania predložil starosta návrh, aby obecné zastupiteľstvo poverilo poslanca, ktorý bude oprávnený zvolávať a viesť zasadnutie obecného zastupiteľstva.

Starosta navrhol poslanca p. Petra Gablecha.

Ďalej predložil obecnému zastupiteľstvu návrh na voľbu mandátovej komisie

Zvolení členovia mandátovej komisie: Róbert Arbet, Martin Lovecký, Peter Gablech

Mandátová komisia skontrolovala zloženie sľubov a nezlučiteľnosť funkcií a správou o výsledkoch kontroly informovala zastupiteľstvo, že kontrola prebehla bez akýchkoľvek výhrad a spĺňa podmienky správnosti a úplnosti

Poslanci OZ schválili starostovi obce 30% navýšenie platu

**Uznesenia z ustanovujúceho zasadnutia Obecného zastupiteľstva obce Hrachovište zo dňa 5.12.2018**

**Uznesenie č. 1/2018**

**Obecné zastupiteľstvo v Hrachovišti**

1. **berie na vedomie**
* určenie Márie Kozárovej za zapisovateľku a  Pavla Václavka a Jarmily Gablechovej za overovateľov zápisnice

Hlasovanie: za 7 poslancov, proti 0 poslancov, zdržalo sa 0 poslancov

**Uznesenie č. 2/2018**

**Obecné zastupiteľstvo v Hrachovišti**

1. **berie na vedomie**

° výsledky volieb do orgánov samosprávy obce

° predloženú správu mandátovej komisie

1. **konštatuje, že**

° novozvolený starosta obce JUDr. Ivan Kolník zložil a podpisom potvrdil zákonom predpísaný sľub

° novozvolení poslanci obecného zastupiteľstva Róbert Arbet, Peter Gablech,

 Ing. Anton Černý, Danka Rezetová, Pavol Václavek, Martin Lovecký,

 Ing. Pavol Loffay zložili a podpisom potvrdili zákonom predpísaný sľub

Hlasovanie: za 7 poslancov, proti 0 poslancov, zdržalo sa 0 poslancov

**Uznesenie č.3/2018**

**Obecné zastupiteľstvo v Hrachovišti**

***schvaľuje***

* program ustanovujúceho zastupiteľstva bez výhrad

Hlasovanie: za 7 poslancov, proti 0 poslancov, zdržalo sa 0 poslancov

**Uznesenie č.4/2018**

**Obecné zastupiteľstvo v Hrachovišti**

* **podľa § 15 Zákona o obecnom zriadení**

1. **zriaďuje mandátovú komisiu** v zložení poslancov

**Peter Gablech, Martin Lovecký, Róbert Arbet**

1. **vymedzuje úlohy mandátovej komisie** nasledovne:
* overiť zloženie sľubu novozvoleného starostu a zloženie sľubu poslancov novozvoleného obecného zastupiteľstva kontrolou úplnosti ich podpisov pod textom zákonom predpísaného sľubu,
* zistiť prípadnú prítomnosť nezlučiteľnosti funkcií na základe čestných vyhlásení zvolených funkcionárov,
* a podať o výsledkoch správu ustanovujúcemu zasadnutiu obecného zastupiteľstva.

Hlasovanie: za 7 poslancov, proti 0 poslancov, zdržalo sa 0 poslancov

**Uznesenie č. 5/2018**

**Obecné zastupiteľstvo v Hrachovišti**

* **podľa §12 ods. 2, 3, 5 a 6 Zákona o obecnom zriadení**

***poveruje***

poslanca Petra Gablecha za zástupcu starostu obce Hrachovište za podmienok v citovaných ustanoveniach Zákona o obecnom zriadení zvolávať zasadania OZ

Hlasovanie: za 7 poslancov, proti 0 poslancov, zdržalo sa 0 poslancov

**Uznesenie č. 6/2018**

**Obecné zastupiteľstvo v Hrachovišti**

***schvaľuje***

* zriadenie komisie o ochrane verejného záujmu pri výkone funkcií verejných funkcionárov
* navrhovaných členov komisie o ochrane verejného záujmu pri výkone funkcií verejných funkcionárov v zložení : predseda komisie Peter Gablech, členovia komisie: Danka Rezetová, Martin Lovecký

Hlasovanie: za 7 poslancov, proti 0 poslancov, zdržalo sa 0 poslancov

**Uznesenie č. 7/2018**

**Obecné zastupiteľstvo v Hrachovišti**

* Na základe §11 ods.4 písm. i/ Zákona o obecnom zriadení a §4 ods.2,2.veta zákona č. 253/1994 Z.z. o právnom postavení a platových pomeroch starostov a primátorov miest v znení neskorších predpisov

***schvaľuje*** zvýšenie minimálneho platu starostu o 30%.

Hlasovanie: za 6 poslancov, proti 0 poslancov, zdržal sa 1 poslanec

Rôzne, Diskusia, Záver

D.a.h.

Overovatelia: JUDr. Ivan Kolník

 Starosta

Zapisovateľka: